En af Hitlers overordnede ved fronten, Ernst Hess, var protestant, men blev afsat som [[dommer]] i [[1936]], da han efter racelovene var jøde. Via Hitlers [[adjutant]] Fritz Wiedemann – også en overordnet fra krigsårene – blev Hess' pension overført til [[Italien]], hvor han søgte tilflugt i flere år. I [[1939]] fik han udstedt et [[pas (legitimation)|pas]], der ikke omtalte hans status som jøde. I et brev til Gestapo i [[Düsseldorf]] informerer [[Himmler]] om, at Hess skulle beskyttes efter Hitlers ønske. Men fra maj [[1941]] ophørte Hitlers beskyttelse, og Hess blev sat til [[tvangsarbejde]]; han undgik deportation kun gennem sit ægteskab med en ikke-jødinde. Hess' søster Berta fortalte folk, at hun nød godt af partiets særbeskyttelse; men [[Adolf Eichmann]] underskrev i [[1942]] personligt ordren om hendes og morens deportation til [[Theresienstadt]]. Berta blev dræbt i [[Auschwitz]]; moren undslap til [[Schweiz]]. Hess' datter Ursula oplyste, at hendes far havde få minder om Hitler, udover at han ikke havde venner i regimentet og holdt sig for sig selv.<ref>[http://jewish-voice-from-germany.de/cms/hitlers-jewish-commander-and-victim/ Hitler’s Jewish Commander and Victim | Jewish Voice From Germany<!-- Botgenereret titel -->]</ref> Hitler var ikke upopulær blandt de andre i hæren, men han blev anset som en særling, der aldrig fik pakker eller breve hjemmefra, og ikke brød sig om hverken piger eller [[orlov]]. Ofte sad han fortabt i grublerier, for pludselig at springe op og råbe underlige påstande ud, som at "''det tyske folks usynlige modstandere er en større fare end fjendens største [[kanon (våben)|kanoner]]''".<ref>Alan Bullock: ''Hitler, tyrannen og tyranniet'', bind 1 (s. 37)</ref>
Vegetarer Død Kriminalitet